Bembidion aeneum

Bembidion aeneum er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten Bembidion er uavklart, enkelte deler slekten opp i flere slekterFauna Europaea Web Service - Bembidiina - www.faunaeur.org, mens andre plasserer artene i underslekterDatabase Carabidae of the World Filter by country / Norway - www.carabidae.ru.

 Utbredelse  
Bembidion aeneum finnes i Europa og Sentral-Asia. I Europa har den en todelt utbredelse, i nordvest i landene rundt Nordsjøen og Atlanterhavet, inkludert Skandinavia. Det andre området er i sørøst, mellom Det kaspiske hav og Romania. Den er registrert fra Norge.Fauna Europaea – søk på: Distribution: Norwegian mainland for Subtribe Bembidiina  (søkedato: 4. november 2008

 Utseende 
Bembidion aeneum er en liten løpebille med en ganske slank og litt flat kroppsform, 3,5-4,5 millimeter lang. Kroppen er mørk bronsefarget. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

 Levevis 
Bembidion aeneum lever i vegetasjonen, særlig langs elvebredder med fuktig leireholdig grunn, men kan også finnes langs veiskråninger, innsjøer. Den kan også forekomme et stykke fra vann, i kulturlandskapet.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Eksterne lenker 

 Bembidion aeneum (Ground Beetles of Ireland) - engelskspråklig
 Bembidion aeneum (Database Carabidae of the World) – engelskspråklig
 Bembidion aeneum (Fauna Europaea) - engelskspråklig
 Norsk entomologisk forening

Kategori:Skyggeløpere
Kategori:Biller formelt beskrevet i 1824
Kategori:Dyr formelt beskrevet av Ernst Friedrich Germar